এ লেখা যখন ছাপা হওয়ার কথা তখন ইংরেজী নতুন বছরের যাত্রা শুরু হবে। ২০১৬ শুরু হবে। এগিয়ে যাওয়ার আরেকটি বছর এবং জাতি এগিয়ে যাবেই। তবে এগিয়ে যেতে হলে পেছনে তাকাতে হয়। বিগত বছরটিতে আমরা কী হারিয়েছি, কী অর্জন করেছি, অর্জন করতে গিয়ে কতখানি ব্যর্থ হয়েছি তার একটা চিত্র দরকার, এগিয়ে যাওয়ার পথে যাতে পায়ে কাঁটা না ফোটে। কেননা, অর্জন সে যত বড়ই হোক মানুষ মনে রাখে না, বরং মনে রাখে যা অর্জন করা যায়নি এবং ব্যর্থতাগুলো। দুঃখজনক হলেও সত্য যে, ব্যর্থতা যত ক্ষুদ্রই হোক বিশাল বিশাল অর্জনের চেয়েও তা শক্তিশালী হয়ে মানুষের জীবন আবর্তিত করে।